討幕の密勅
詔。源慶喜、藉累世之威、恃闔族之强、妄賊害󠄂忠良、數棄絕王命、遂󠄂矯先帝󠄁之詔而不懼、擠萬民於󠄁溝󠄁壑而不顧󠄁、罪惡所󠄁至、神州將傾覆焉。朕󠄁今爲民之父󠄁母、是賊而不討、何以上謝先帝󠄁之靈、下報萬民之深讐哉。此朕󠄁之憂憤所󠄁在、諒闇而不顧󠄁者󠄁、萬不可已也。汝宜體朕󠄁之心、殄戮賊臣慶喜、以速󠄁奏囘天之偉󠄁勳、而措生靈于山嶽之安。此朕󠄁之願、無敢或懈。